Západozemie

Západozemie (angl. Westeros) je fiktívny kontinent zo série kníh Pieseň ľadu a ohňa (orig. A Song of Ice and Fire) napísaná Georegom R. R. Martinom. Západozemie je kontinentom fiktívneho sveta, ktorý sa nazýva "Známy svet".

Geografia
Západozemie je rozdelené na sedem kráľovstiev:
 Kráľovstvo Severu
 Kráľovstvo Údolia a Hôr
 Kráľovstvo Železných Ostrovov
 Kráľovstvo Trojzubca*
 Kráľovstvo Skaly
 Kráľovstvo Búrkovej Krajiny
 Kráľovstvo Roviny
 Kráľovstvo Dorne
* = Kráľovstvo Trojzubca bolo počas Aegonovej invázie časťou Železných ostrovov a preto sa väčšinou neráta medzi ostatné kráľovstvá

Kráľovstvo Severu
 Sídlo vládnuceho rodu: Zimohrad (Winterfell)
 Vládnúca dynastia: Starkovci (Stark)
 Rasa: Severania (Prví ľudia)
 Vazalovia: Umberovci, Boltonovci, Mormontovci, Gloverovci, Manderlyovci, Karstarkovci, Cerwynovci, Dustinovci, Hornwoodovci, Tallhartovci, Reedovci, Marshovci, Flintovci
 Viera: Starí bohovia
 Mestá: Mohylov, Biely Prístav, Torrhenovo Námestie
 Hrady: Zimohrad, Posledný krb, Karská Bašta, Hornwood
 Geogafický opis: Poväčšine pláne, lesy a rieky; kopce a hory sú najmä na severozápade
Kráľovstvo Severu je jedinou časťou Západozemia, kde žijú Prví ľudia v majorite. Tiež je to jediné kráľovstvo, kde sa väčšinovo uctievajú Starí bohovia. Vládnuca dynastia sú Starkovci, ktorí pochádzajú od Brandona staviteľa. Ten na sever priniesol život počas Andalskej invázie, postavil Winterfell a Veľkú Stenu.

Kráľovstvo Údolia a Hôr 
 Sídlo vládnuceho rodu: Orlie Hniezdo
 Vládnuca dynastia: Arrynovci (Arryn)
 Rasa: Ľud z Údolia (Andalovia)
 Vazalovia: Royceovia
 Viera: Nový bohovia (Sedem bohov)
 Mestá: Mesto Čajok...
 Hrady: Orlie Hniezdo...
 Geografický opis: Drvivú väčšinu krajiny tvoria kopce a hory.
Kráľovstvo Údolia a Hôr je prvé kráľovstvo do ktorého dorazili Andalovia počas svojej veľkej invázie do Západozemia. Práve Údolie sa stalo miestom kde Andalovia porazili Prvých ľudí. Arrynovci sú jedna z najstarších dynastií v Západozemí.

História
História Západozemia siaha až 12 000 rokov do minulosti. Vtedy prišla do Západozemia cez Dornské rameno rasa Prvých ľudí ktorí sem prišli hľadať lepší život. Začali vojnu s deťmi lesa, ktoré tu žili od nepamäti. Zvíťazili, no po vojne obidve rasy uzavreli mierovú dohodu. Po niekoľkých rokoch dokonca neveriaci Prví ľudia prijali vieru detí lesa v Starých bohov.

O 4000 rokov neskôr prišla z Essosu (Východného kontinentu) rasa Andalov, ktorí viedli víťaznú vojnu proti Prvým ľuďom. Andalovia si rozdelili Západozemie a začali žiť vo svojich vlastných kráľovstvách, vytvorili si vlastnú vieru a jazyk. Neskôr sa Andalovia snažili dobyť aj Sever, kde si Prví ľudia udržali vládu. Hoci boli Andalovia porazení, Prví ľudia postupne prijali andalský jazyk za svoj.

O 7700 rokov neskôr prichádza do Dračieho Kameňa valyrijský veľkovojvoda Aegon Targaryen a začína s plánovaním invázie do Západozemia.

Éra Targaryenských kráľov
Po veľkom plánovaní sa Aegon Targaryen vylodil v čieronovodskom zálive so svojimi vojakmi a troma drakmi (Balerionom, Vhagarom a Meraxesom). Spolu so svojimi sestrami/manželkami (Vo Valyrii bol incest normálny) tak zahájil veľké dobývanie Západozemia.

Najskôr zaútočil na kráľovstvo Železných Ostrovov (ktoré v tej dobe držalo Trojzubec) a dal kráľovi Harrenovi na výber: Buď sa poddá novému kráľovi alebo jeho celá dynastia vymrie. Harren bol silný a bojaschopný kráľ, ktorý sa  rozhodol pre vojenskú konfrontáciu. Krvavý boj o hlavné mesto Harrenhal rozhodol pre seba Aegon, najmä vďaka svojim trom drakom. Tí celé mesto vypálili a odvtedy je to len ruina. Po boji sa Aegon rozhodol poskytnúť Ostrovnej šľachte privilégium, ktoré obsahovalo voľbu nového Lorda Železných ostrovov (vyhral ju rod Greyjoyovcov).

Aegon po krátkej prestávke vytiahol na Búrkovú krajinu. Kráľ Agrillak dostal podobné ultimátum ako Harren: povoliť sa alebo zomrieť. Ani po jatkách v Harrenhale sa však nepodvolil a začal s Aegonom bojovať; skončil však ešte horšie. Nielenže bol zbavený moci ale Búrkovú krajinu získal brat-bastard Aegona, ktorý ukradol erb aj heslo jeho dynastie.

Po Búrkovej sa Aegon vydal do Roviny. Tá však vytvorila alianciu s kráľovstvom Skaly a tak musel bojovať proti dvom kráľovstvám. V bitke pri krvavom poli opäť použil drakov a kráľ Mern z Roviny bol upálený zaživa. Po tejto katastrofickej porážke sa kráľ Lorren zo Skaly Aegonovi vzdal. Rovina pripadla Tyrellovcom, ktorí boli majordómovia kráľa Merna.

Po obsadení Skaly a Plání Aegon zaslal ultimátum Severu a do Údolia a Hôr. Tie sa zhodli na tom, že Aegonovi draci sú neporaziteľní a obe dynastie (Starkovci a Arrynovci) sa vzdali. Po rezignácii kráľa Torrena Starka ho začali severania nazývať „kráľom, ktorý pokľakol“.

Slobodným tak zostalo už len Dorne, ale Aegon sa ho rozhodol neobsadiť. Po svojich víťazstvách začal byť prezývaný "dobyvateľ". Ako hlavné mesto si zvolil miesto svojho prvého vylodenia Čieronovodský záliv a premenoval ho na Kráľovo Prístavisko. Potom dal ukuť Železný trón a vytvoril kráľovskú gardu, zloženú z najlepších rytierov Západozemia, ktorá mu mala slúžiť ako telesná stráž. Dal vynulovať kalendár a roky sa začali počítať od jeho vylodenia. Takto sa začala éra Targaryenských kráľov.

Zoznam Targaryenských kráľov
 Aegon I. Dobyvateľ (1-37)
 Maegor I. Krutý (37-42)
 Jaehaerys I. Starý kráľ (48-103)
 Viserys I. (103-129)
 Aegon II. (129-131)
 Aegon III. Drakozhuba (131-157)
 Daeron I. Mladý kráľ (157-161)
 Baelor I. Požehnaný (161-171)
 Viserys II. (171-172)
 Aegon IV. Hanebný (172-184)
 Daeron II. (184-209)
 Aerys I. (209-221)
 Maekar I. (221-233)
 Aegon V. Nevhodný (233-259)
 Jaehaerys II. (259-262)
 Aerys II. Šialený (262-283)
Keď začalo vyvražďovanie Šialeným kráľom, Robert Baratheon povstal aby Aerysa II. zosadil z trónu. Rebélia skončila výhrou Baratheona a znamenala koniec éry Tragaryenských kráľov.

Rebélia Roberta Baratheona
Kráľ Aerys vo svojom šialenstve začal popravovať; na jeho rozkaz boli popravení Brandon Stark a Rickard Stark. Po ich smrti Robert Baratheon Šialenému kráľovi vyhlásil vojnu. K Robertovi sa pripojili jeho dobrý priateľ Eddard Stark, Jon Arryn a Hoster Tully. Robert Baratheon odišiel na sever stretnúť sa s Aerysom v boji, zatiaľ čo obranu Búrlivého Konca zveril svojmu bratovi Stannisovi. Vytiahol na Trojzubec a tam sa stretol s vojakmi Severu, Údolia a Riekokrajín. Zatiaľ čo Robert bojoval na Trojzubci, Eddard Stark vytiahol na Kráľove Prístavisko; to však už bolo obsadené Lannisterovcami, ktorí zabili kráľa Aerysa a jeho deti. Pri príchode Eddarda Starka mu Kráľovo Prístavisko prenechali. Robert Baratheon zabil na Trojzubci Rhaegara Targaryena. Stannis Baratheon držal Búrlivý koniec proti jednotkám Tyrellov a Martellov, ktoré ho obliehali; keď sa dozvedeli o Targaryenskej prehre, vzdali sa Robertovi. Ten po Aerysovom zosadení nastúpil na trón ako Robert I. Baratheon.